CELEX: 32014R0757
Language: bg
Date: 2014-07-10 00:00:00
Title: Регламент за изпълнение (ЕС) № 757/2014 на Комисията от 10 юли 2014 година относно класирането на някои стоки в Комбинираната номенклатура

15.7.2014   
            
            
               BG
            
            
               Официален вестник на Европейския съюз
            
            
               L 207/1
            
         РЕГЛАМЕНТ ЗА ИЗПЪЛНЕНИЕ (ЕС) № 757/2014 НА КОМИСИЯТА
   от 10 юли 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, издадена по отношение на стоките, обхванати от настоящия регламент, която не е в съответствие с настоящия регламент, да продължи да се използва от титуляря за известен период от време съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кодa по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за период от три месеца, считано от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 юли 2014 година.
      
         
            За Комисията,
         
         
            от името на председателя
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Стоманена кутия с приблизителни размери 22,5 × 16,5 × 5,5 cm, с плътност на стените по-голяма от 0,5 mm и с обем по-малък от 50 l. Кутията разполага с капак, прикрепен посредством панти, и със система за затваряне на противоположната на пантите страна. От страната на системата за затваряне кутията има дръжка.
                  Върху капака и дъното на кутията има релефни изображения на бисквити и анимационни животни.
                  Кутията няма вътрешни елементи.
                  Вж. снимки А и Б (1)
                  
               
               
                  7326 90 98
               
               
                  Класирането се определя от Общи правила 1 и 6 за тълкуване на Комбинираната номенклатура и от текстовете на кодове по КН 7326, 7326 90 и 7326 90 98.
                  Предвид своите обективни характеристики, включително опростената вътрешност и малък размер, продуктът не се разглежда като куфарче, куфарче за документи или папка от позиция 4202. Като форма или вътрешно разпределение продуктът не е специално пригоден за поместване на определени инструменти със или без техните принадлежности (вж. също Обяснителните бележки към Хармонизираната система (ОБ към ХС) за позиция 4202, трети параграф). Следователно се изключва класирането в позиция 4202.
                  Поради обективните му характеристики, а именно липсата на други елементи, позволяващи идентифицирането му като опаковка, подходяща за продажбата на конкретни потребителски стоки, класирането на продукта като кутия от позиция 7310 също е изключено (вж. също Обяснителните бележки към ХС за позиция 7310, втори параграф).
                  Поради това продуктът следва да бъде класиран в код по КН 7326 90 98, като „Други изделия от желязо или стомана“.
               
            
         
      
                  
                     
               
               
                  
                     
               
            
                  А
               
               
                  Б
               
            
         (1)  Снимките са само за информация.